CELEX: 62013CN0525
Language: et
Date: 2013-10-03 00:00:00
Title: Kohtuasi C-525/13: Eelotsusetaotlus, mille on esitanud Hof van Cassatie van België (Belgia) 3. oktoobril 2013 — Vlaams Gewest versus Heidi Van Den Broeck

21.12.2013   
            
            
               ET
            
            
               Euroopa Liidu Teataja
            
            
               C 377/6
            
         Eelotsusetaotlus, mille on esitanud Hof van Cassatie van België (Belgia) 3. oktoobril 2013 — Vlaams Gewest versus Heidi Van Den Broeck
   (Kohtuasi C-525/13)
   2013/C 377/12
   Kohtumenetluse keel: hollandi
   
      Eelotsusetaotluse esitanud kohus
   
   Hof van Cassatie van België (Belgia)
   
      Põhikohtuasja pooled
   
   
      Kassatsioonkaebuse esitaja: Vlaams Gewest
   
      Vastustaja kassatsioonimenetluses: Heidi Van Den Broeck
   
      Eelotsuse küsimus
   
   Kas komisjoni 11. detsembri 2001. aasta määruse (EÜ) nr 2419/2001 (1), millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, artikli 33 esimest lõiku tuleb tõlgendada nii, et otsus „[jätta] asjaomase toetuskava alusel […] põllumajandusettevõtjale toetu[s], mida tal oleks olnud õigus saada vastavalt artikli 31 lõikele 2, [andmata]” käib toetuse kohta, mida antakse nõukogu 27. novembri 1992. aasta määruse (EMÜ) nr 3508/92 (2), millega kehtestatakse ühenduse teatavate toetuskavade ühtne haldus- ja kontrollisüsteem, artikli 1 lõikes 1 viidatud „asjaomase toetuskava” alusel, mille tagajärjel tuleb lisaks „asjaomase põllukultuurirühma” eest ettenähtud toetusele jätta andmata kõik toetused, mida makstakse vastavalt viidatud sättes nimetatud toetuskavadele, mis hõlmavad asjaomase põllukultuurirühma eest ettenähtud toetusi?
   
      (1)  EÜT L 327, lk 11; ELT eriväljaanne 03/34, lk 308.
   
      (2)  EÜT L 355, lk 1; ELT eriväljaanne 03/13, lk 223.